Document ID: 32000D0243

Rådets afgørelse
af 20. marts 2000
om ændring af afgørelse 94/942/FUSP vedrørende kontrol med udførslen af varer med dobbelt anvendelse fra Fællesskabet
(2000/243/FUSP)
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 13,
under henvisning til de overordnede retningslinjer fra Det Europæiske Råd i Lissabon den 26.-27. juni 1992, og
ud fra følgende betragtninger:
(1) Listen over varer i bilag I og IV til afgørelse 94/942/FUSP(1) bør ajourføres for at tage højde for tilsagn, som medlemsstaterne har givet i internationale fora.
(2) De forskellige ændringer bør for overskuelighedens skyld samles i én tekst -
TRUFFET FØLGENDE AFGØRELSE:
Artikel 1
Bilag I, II, III, IV og V til afgørelse 94/942/FUSP, som Rådets forordning (EF) nr. 3381/94 af 19. december 1994 om en fællesskabsordning for kontrol med udførslen af varer med dobbelt anvendelse(2) henviser til, erstattes af bilag I, II, III, IV og V som anført i bilaget til nærværende afgørelse.
Artikel 2
Denne afgørelse træder i kraft på dagen for offentliggørelsen.
Den finder anvendelse fra tredivtedagen efter offentliggørelsen.
Artikel 3
Denne afgørelse offentliggøres i EF-Tidende.
Udfærdiget i Bruxelles, den 20. marts 2000.

Labels: 7
3
15
5